**Одлука СПГС-а у случају г.**

**В.З-а (предмет бр. 25/08)**

Након што је размотрио мишљење Саветодавне комисије за људска права (ХРАП) у случају г. В.З-а, специјални представник генералног секретара Ламберто Занијер, дана 15. јула 2010. године, обавестио је ХРАП о следећем у вези са њеним препорукама:

* С обзиром на препоруку Комисије, а поводом дописа Одељења правде УНМИК-а упућеног судовима на Косову у септембру 2008. године, УНМИК намерава да затражи од Мисије Европске уније за владавину права на Косову (ЕУЛЕКС), која је од УНМИК-а преузела све одговорности у области правосуђа на Косову, да успостави сарадњу са надлежним локалним органима Косова како би били предузети сви могући кораци за неодложно решавање жалиочевог предмета.
* Кад је реч о препоруци Комисије да се жалиоцу додели одговарајућа накнада, Комисији је познато да постојеће наредбе Генералне скупштине Уједињених нација које се односе на накнаду штете не дозвољавају Организацији Уједињених нација и њеним мисијама да исплаћују било какву накнаду осим оне за материјалну штету или телесне повреде. УНМИК стога тренутно није у могућности да исплаћује накнаде због повреда људских права које су се можда догодиле. УНМИК ће, међутим, наставити да се бави овим питањем у седишту Уједињених нација у Њујорку, са циљем да Генералној скупштини Уједињених нација укаже на потребу темељног преиспитивања њених правила о накнади штете, која искључују плаћање накнаде за нематеријалну штету.
* У складу са препоруком Комисије, УНМИК ће обавештавати жалиоца и Комисију о даљем развоју догађаја у вези са овим питањем.